Alupka
Alupka (ukr. . ir rus. Алупка) – miestas pietų Kryme, Juodosios jūros pakrantėje, 17 km į pietvakarius nuo Jaltos. Praeina Sevastopolio-Aluštos plentas. Populiarus pajūrio klimato kurortas, veikiantis ištisus metus. Veikia sanatorijos, poilsio namai. Gydoma plaučių ir kaulų tuberkuliozė, praktikuojama ampeloterapija (gydymas vynuogėmis). Žymiausias miesto objektas XIX a. neogotikiniai Michailo Voroncovo rūmai. Juose veikia dailės muziejus, kuriame saugomi XVIII–XIX a. paveikslai, porcelianas, žalvario dirbiniai, unikalių leidinių biblioteka. Taip pat mieste yra vaizdingi peizažiniai parkai. Tuoj virš miesto iškilę Krymo kalnai, stūkso turistų lankoma Ai Petrio viršūnė.